Blaze7451/Wiki-th-20250601 huggingface dataset:
สโมสรฟุตบอลคาร์ไลล์ยูไนเต็ด

สโมสรฟุตบอลคาร์ไลล์ยูไนเต็ด (Carlisle United F.C.) เป็นสโมสรฟุตบอลในเมืองคาร์ไลล์ ก่อตั้งปี 1904 เป็นสโมสรที่เวียนว่ายอยู่ในลีกล่างเคยเข้าสู่รอบรองชนะเลิศฟุตบอล ลีกคัพในปี 1969-1970 และรอบก่อนรองชนะเลิศเอฟเอ คัพ 1975 
ในฟุตบอลดิวิชั่น 3 ฤดูกาล 1998-1999 ในนัดสุดท้ายของฤดูกาลพบพลีมัธ ขณะที่ต่อเวลาพิเศษ 4 นาที คาร์ไลส์ยังเสมอกับพลีมัธ 1-1 ซึ่งถ้าเกมส์จบเช่นนี้คาร์ไลส์จะตกชั้นสู่ลีกสมัครเล่นในนาทีสุดท้ายคาร์ไลส์ได้ลูกเตะมุมโดยเป็นจิมมี่ แกส ผู้รักษาประตูคาร์ไลส์ที่ยืมตัวมาจากสวินโดนทาวน์     ยิงเข้าประตูไปเป็นประตูชัยให้คาร์ไลส์รอดตกชั้น

**แหล่งข้อมูลอื่น**
 carlisleunitedfc
ค
คาร์ไลล์ยูไนเต็ด
ค
หมวดหมู่:การควบรวมและเข้าซื้อกิจการในปี พ.ศ. 2566
หมวดหมู่:สมาคมสร้างคุณค่า

สมาคมโซคางักไก หรือสมาคมสร้างคุณค่า
มีสมาชิก192ประเทศแว้นแคว่น
มีสมาชิกมากกว่า12ล้านคน
หมวดหมู่:องค์การทางศาสนาพุทธ
วัดญาณเวศกวัน

วัดญาณเวศกวัน เป็นพระอารามหลวงชั้นตรี ชนิดสามัญ ตั้งอยู่เลขที่ 10 หมู่ที่ 3 ตำบลบางกระทึก อำเภอสามพราน จังหวัดนครปฐม ได้รับอนุญาตเป็นทางการ ให้สร้างขึ้นเมื่อ พ.ศ. 2532 เริ่มมีพระสงฆ์เข้าจำพรรษาในปีเดียวกันนั้น และมีประกาศตั้งเป็นวัดในปี พ.ศ. 2537 ได้รับพระราชทานวิสุงคามสีมา เมื่อวันที่ 20 กันยายน พ.ศ. 2542 สังกัดคณะสงฆ์มหานิกาย มีสมเด็จพระพุทธโฆษาจารย์ (ประยุทธ์ ปยุตฺโต) เป็นเจ้าอาวาสพระอารามหลวง พระครูปลัดสัมพิพัฒน์ศีลาจารย์ (ครรชิต คุณวโร) อดีตผู้ช่วยเจ้าอาวาสประเภทวัดราษฎร์วัดญาณเวศกวัน เป็นประธานผู้ดูแลพระภิกษุสงฆ์ สามเณร แม่ชี อุบาสก อุบาสิกา
ภายในเนื้อที่ 28 ไร่ 1 งาน 85 ตารางวา ร่มรื่นด้วยพรรณไม้น้อยใหญ่ ผลิดอกออกใบอยู่ทั่วบริเวณ โอบล้อมด้วยบรรยากาศ แห่งธรรมชาติที่เกื้อกูลกันระหว่างสรรพชีวิต เป็นรมณียสถานที่ให้ความสดชื่นผ่อนคลาย สงบเย็น แก่ผู้ที่แวะเวียนเข้ามาพักพิง ด้วย ความตั้งใจที่จะให้อารามแห่งนี้เป็นป่าที่เหมาะแก่การเข้ามาแสวงหาความรู้ เจริญธรรม เจริญปัญญา สมดังชื่อ "ญาณเวศกวัน" อันมี ความหมายว่า "ป่าที่มีเรือนแห่งความรู้" หรือ "ป่าของผู้เข้าสู่ญาณ" พื้นที่ส่วนใหญ่ของวัดจึงมีไว้สำหรับต้นไม้มากกว่าสิ่งปลูกสร้าง เพราะธรรมชาติที่อยู่รายล้อมรอบตัวคือแหล่งการศึกษาเรียนรู้อันกว้างใหญ่ ล้ำลึก เป็นธรรมะใกล้ตัวที่ผู้มีปัญญาจะพึงค้นพบ
ต่อมาในวันที่ 23 มีนาคม พ.ศ. 2568 พระบาทสมเด็จพระวชิรเกล้าเจ้าอยู่หัวได้มีพระบรมราชโองการโปรดเกล้าฯ ให้ยกฐานะวัดญาณเวศกวันขึ้นเป็นพระอารามหลวงชั้นตรีชนิดสามัญ เพื่อเฉลิมพระเกียรติและเป็นพระราชกุศลเนื่องในโอกาสพระราชพิธีมหามงคลเฉลิมพระชนมพรรษา 28 กรกฎาคม 2567

**อาณาเขตของวัด**
วัดมีอาณาเขตเรียงตามเข็มนาฬิกา ดังนี้- ทิศเหนือ ติดทางสาธารณะในหมู่บ้าน- ทิศตะวันออก ติดเขตที่พักอาศัยและพุทธมณฑล- ทิศใต้ ติดที่ดินราษฎร- ทิศตะวันตก ติดเส้นทางสาธารณะและคลอง

**พระประธานในอุโบสถ**
พระประธานในอุโบสถ มีพระนามว่า พระพุทธประธานญาณเวศกวโนดม หน้าตักกว้าง 59 นิ้ว ทำพิธีเททองที่ โรงหล่อ พระพุทธปฏิมาพรเลิศ อำเภอกำแพงแสน จังหวัดนครปฐม เมื่อวันที่ 5 ธันวาคม พ.ศ. 2541 นำเข้าประดิษฐานในอุโบสถ เมื่อวันที่ 7 มกราคม พ.ศ. 2542 ปิดทองเสร็จและสมโภช เมื่อวันที่ 12 มกราคม และ 17 มกราคม พ.ศ. 2542

**ประเภทและลักษณะ**
เป็นวัดในฝ่ายมหานิกาย เรียบง่ายธรรมชาติสะอาดดูดีไร้ตู้บริจาคเรี่ยราดแบบวัดอื่นๆไม่จำหน่ายเครื่องรางหรือสินค้าทุกชนิดแต่แจกตำราหนังสือเป็นธรรมทาน ภายในวัดรื่มรื่นไปด้วยต้นไม้แน่นหนาสดชื่นเงียบสงบกลางวัดเป็นสระน้ำใหญ่โดยมีโบสถ์ตั้งอยู่ข้างๆ ไม่มีรูปปั้นสักการะให้ขัดสายตามีเพียงองค์พระในโบสถ์เท่านั้น ที่จอดรถสะดวกสบายเงียบร่มรื่นธรรมชาติสะอาดตาห้องน้ำดีสวยสะอาด เหมาะกับผู้ที่ตั้งใจมาทำบุญ,ถวายสังฆทาน,นั่งสมาธิ,ฟังธรรมฟังเทศและพักผ่อนหย่อนใจได้ดีสถานที่หนึ่ง

**การเดินทาง**
จากถนนพุทธมณฑลสาย4ที่มาจากเพชรเกษมจะมีซอยซ้ายมือก่อนถึงทางเข้าพุทธมณฑลนิดเดียว ให้เลี้ยวซ้ายเข้าไปในซอยประมาณสองกิโลเมตรและซ้ายมือจะเป็นทางเข้าไปวัดอีก500เมตร ทางเข้าถนนดีเรียบเงียบสงบด้านข้างถนนเป็นคลองชลประทานเล็กๆเรียบตลอดถนน
ถ้ามาจากด้านถนนบรมราชชนนีให้เลยทางเข้าพุทธมณฑลไปแล้วยูเทิร์นกลับรถเสร็จแล้วชิดซ้ายเตรียมตัวเลี้ยวเข้าซอยก่อนถึงพุทธมณฑลนิดเดียว

**อ้างอิง**
หมวดหมู่:วัดในอำเภอสามพราน
หมวดหมู่:วัดไทยในสังกัดคณะสงฆ์มหานิกาย
หมวดหมู่:พระอารามหลวงชั้นตรี ชนิดสามัญ
โคลอี เกรซ มอเรตซ์

โคลอี เกรซ มอเรตซ์ (Chloë Grace Moretz เกิด 10 กุมภาพันธ์ ค.ศ. 1997) เป็นนักแสดงและนางแบบชาวอเมริกัน เป็นที่รู้จักจากภาพยนตร์เรื่อง ซัมเมอร์ของฉัน 500 วัน ไม่ลืมเธอ และ Diary of a Wimpy Kid เธอยังรับบทเป็นฮิต-เกิร์ล ในหนังแนวซูเปอร์ฮีโรในปี 2010 เรื่อง เกรียนโคตร มหาประลัย รับบทแอบบี้ ใน Let Me In และในหนังแนวสยองขวัญ รับบทเป็นแครี่ ไวท์ ใน Carrie
มอเรตซ์เริ่มงานสายบันเทิงตั้งๆแต่อายุ 5 ขวบ ในนิวยอร์กซิตี กับงานนางแบบประจำโครงการรณรงค์ระดับชาติต่างๆ ซึ่งพบเห็นได้ตามสื่อสิ่งพิมพ์และจอแก้ว พออายุ 6 ขวบ เธอและครอบครัวย้ายมาอยู่ลอสแอนเจลิส รวมทั้งลงหลักปักฐานบทต่อเนื่องในดราม่าเรื่อง The Guardian ทางช่องซีบีเอส
หลังจากนั้น เธอแสดงในภาพยนตร์นอกกระแสเรื่อง The Heart of the Beholder ต่อมา รับบทนำใน The Amityville Horror ฉบับรีเมกโดย ไมเคิล เบย์ ซึ่งทำให้เธอกลายเป็นที่กล่าวขาน 
ในภาพยนตร์เรื่อง เกรียนโคตร มหาประลัย เป็นภาพยนตร์แอคชันดัดแปลงจากหนังสือการ์ตูนในชื่อเดียวกันของ มาร์ก มิลลาร์ โดยรับบทเป็น ฮิตเกิร์ล สาวน้อยดุดันและปากไม่มีหูรูดวัย 11 ปี ที่ร่วมทีมกับพ่อ (นำแสดงโดย นิโคลัส เคจ) ต่อกรกับอาชญากรรม ซึ่งภาพยนตร์ได้รับคำวิจารณ์ในแง่บวก ส่วนโคลอีก็ถูกพาดหัวว่า "ประสบความสำเร็จมากจริงๆ สาวน้อยสุดฮิตที่กำลังมาแรง" ในนิตยสารทีนโว้ก ปี 2010 ในภาพยนตร์เรื่อง Diary of a Wimpy Kid ซึ่งดัดแปลงมาจากหนังสือชุดสำหรับเด็กยอดนิยมของ เจฟฟ์ คินนีย์ โดยมอเรตซ์รับบทเป็นเด็กสาวมัธยมเคร่งขรึมในชุดดำที่ฉลาดกว่าเด็กวัยเดียวกันทั่วไป
ต่อมา โมเรตซ์แสดงในหนังสองเรื่องควบ เรื่องแรกคือ Texas Killing Fields กำกับโดย อามี มานน์ เป็นไซโคทริลเลอร์ที่มีเค้าโครงจากเรื่องจริงในเมืองเล็กๆ ในเพนซิลวาเนียเมื่อปี 1973 แสดงร่วมกับแซม เวิร์ธธิงตันและเจสซิกา แชสเตน ต่อมา โมเรตซ์เดินทางไปยุโรปเพื่อร่วมงานกับ มาร์ติน สกอร์เซซี ใน ปริศนามนุษย์กลของอูโก้ เป็นเรื่องราวของเด็กกำพร้าอายุ 12 ที่ใช้สถานีรถไฟในปารีสต่างบ้าน โดยเป็นหนังสามมิติเรื่องแรกของสกอร์เซซีและวางกำหนดฉายไว้ในเดือนธันวาคมปี 2011
ในปี 2009 โมเรตซ์แสดงภาพยนตร์คอเมดี-ดรามาเรื่อง ซัมเมอร์ของฉัน 500 วัน ไม่ลืมเธอ นำแสดงโดย โจเซฟ กอร์ดอน-เลวิตต์ และ ซูอีย์ เดส์ชาเนล ซึ่งภาพยนตร์ได้รับเสียงวิจารณ์ด้านบวกและประสบความสำเร็จระยะเวลานาน มีรายได้รวมจากทั่วโลก 60 ล้านเหรียญดอลลาร์สหรัฐ จากทุนสร้างเพียง 7.5 ล้านเหรียญดอลลาร์ นักวิจารณ์ชื่นชมว่าเป็นหนึ่งในภาพยนตร์ที่ดีที่สุดในปี ค.ศ. 2009 อีกด้วย

**ผลงาน**

**ภาพยนตร์**

**อ้างอิง**
หมวดหมู่:นักแสดงอเมริกัน
หมวดหมู่:นักแสดงเด็กชาวอเมริกัน
หมวดหมู่:บุคคลจากแอตแลนตา
หมวดหมู่:นักแสดงเด็กหญิงชาวอเมริกัน
สถานีอวกาศมีร์-2

สถานีโมดูลหลัก "มีร์-2" กับยานขนส่งเสบียงพรอเกรสระหว่างภารกิจ "Progress "
สถานีอวกาศมีร์-2  เป็นโครงการสถานีอวกาศของสหภาพโซเวียต เริ่มต้นขึ้นเมื่อเดือนกุมภาพันธ์ ค.ศ. 1986 มีการปรับเปลี่ยนรูปแบบโครงการมาหลายครั้ง แต่โดยมากจะอิงอยู่บนพื้นฐานโมดูลหลัก DOS-8 ของสถานีอวกาศ ซึ่งสร้างเป็นตัวสำรองสำหรับ DOS-7 อันเป็นโมดูลหลักที่ใช้งานกับ ในเวลาต่อมา DOS-8 ถูกนำไปใช้เป็นโมดูลซเวซดาในโครงการสถานีอวกาศนานาชาติมีร์

**แหล่งข้อมูลอื่น**
  Mir-2 on Astronautix-  Mir-2
หมวดหมู่:สถานีอวกาศ
หมวดหมู่:โครงการอวกาศโซเวียต‎
หมวดหมู่:วิทยาศาสตร์ในคริสต์ทศวรรษ 1970
Canadarm2

ไฟล์:STS-114 Steve Robinson on Canadarm2.jpg|thumb|right|300px|นักบินอวกาศ สตีเฟน เค. โรบินสัน ยึดปลายแขน Canadarm2 ระหว่างเที่ยวบิน STS-114
ระบบซ่อมบำรุงเคลื่อนที่ (Mobile Servicing System หรือ MSS) หรือเป็นที่รู้จักกันมากกว่าในชื่อของชิ้นส่วนหลักของระบบคือ Canadarm2 เป็นระบบแขนกลและอุปกรณ์ประกอบที่ติดตั้งอยู่บนสถานีอวกาศนานาชาติ มีบทบาทสำคัญอย่างยิ่งในการประกอบชิ้นส่วนและการบำรุงรักษาสถานี โดยการเคลื่อนย้ายอุปกรณ์และเครื่องมือต่างๆ ไปรอบสถานี การสนับสนุนการทำงานในอวกาศของนักบินอวกาศ และการบำรุงรักษาเครื่องมือวัดหรือชิ้นส่วนอื่นๆ ที่ติดตั้งอยู่กับสถานีอวกาศ นักบินอวกาศต้องผ่านการฝึกฝนเป็นพิเศษเพื่อทำการควบคุมเครื่องมือนี้ในการจัดการกับระบบต่างๆ
ระบบ MMS ประกอบด้วยแขนกลหลักที่เรียกว่า Space Station Remote Manipulator (SSRMS), Mobile Remote Servicer Base System (MBS) และ Special Purpose Dexterous Manipulator (SPDM บางครั้งก็เรียกว่า Dextre หรือ แขนแคนาดา) ระบบแขนกลต่างๆ จะเคลื่อนที่ไปตามรางที่ติดตั้งอยู่บนยอดของสถานีอวกาศนานาชาติ ซอฟต์แวร์ควบคุมการทำงานเขียนขึ้นด้วยภาษาเอดา
ระบบบริการเคลื่อนที่ได้รับการออกแบบและก่อสร้างภายใต้โครงการอวกาศ MDA (เดิมคือระบบหุ่นยนต์ MD) ขององค์การอวกาศแคนาดา ในฐานะส่วนสนับสนุนหนึ่งในโครงการสถานีอวกาศนานาชาติ

**อ้างอิง**

**แหล่งข้อมูลอื่น**
  ISS Assembly: Canadarm2 กับระบบบริการเคลื่อนที่ date=2008-03-28 -  ข้อมูลจากองค์การอวกาศแคนาดา เกี่ยวกับ Canadarm2 date=2008-10-02 
หมวดหมู่:สถานีอวกาศนานาชาติ
หมวดหมู่:โครงการอวกาศแคนาดา
หมวดหมู่:ภารกิจอวกาศในปี พ.ศ. 2544
รถโดยสารประจำทางด่วน

ไฟล์:TheBus TMC RTS (Alapai Transit Center).jpg|thumb|รถโดยสารประจำทางด่วนสายหนึ่งในรัฐฮาวาย ในชื่อ เดอะบัส ที่ข้างรถจะมีคำว่า express เพื่อบ่งบอก
รถโดยสารประจำทางด่วน (express bus service) เป็นระบบรถโดยสารประจำทางที่มีเป้าหมายในการบริการให้เดินทางระหว่างจุดสองจุดเร็วขึ้นกว่ารถโดยสารประจำทางทั่วไป โดยจำกัดเส้นทางเดินรถและจุดจอดรถระหว่างกลาง นิยมใช้ในช่วงชั่วโมงเร่งด่วน เช่นในเวลาก่อนเข้างานตอนเช้า หรือหลังเลิกงานตอนเย็น เพื่อให้ผู้โดยสารที่เดินทางระหว่างในตัวเมือง สามารถออกไปสู่บริเวณต่อรถภายนอกเมืองได้อย่างรวดเร็ว การจัดการรถโดยสารประเภทนี้ จะมีการไม่หยุดจอดในหลายสถานีเพื่อบริการให้เร็วขึ้น ซึ่งในบางครั้งจะมีการเพิ่มค่าโดยสารสำหรับระบบประเภทนี้
รถโดยสารประจำทางด่วนนี้มีใช้กันในหลายประเทศรวมถึงประเทศไทย ตัวอย่างเส้นทางรถเช่น- กรุงวอชิงตันดีซี - สายรถเมล์ 5A จะวิ่งซ้อนทับเส้นทางกับสาย 950 ในขณะที่สาย 5A จะจอดเพียงแค่จุดสำคัญในใจกลางเมือง

**อ้างอิง**
หมวดหมู่:การขนส่งสาธารณะ
ซเวซดา (โมดูลของสถานีอวกาศนานาชาติ)

ซเวซดา (Zvezda; Звезда หมายถึง "ดวงดาว") หรือที่รู้จักในชื่อ โมดูลบริการซเวซดา เป็นส่วนประกอบหนึ่งของสถานีอวกาศนานาชาติ เป็นโมดูลที่ 3 ที่นำส่งขึ้นไปยังสถานีอวกาศนานาชาติ เป็นส่วนจัดการเรื่องระบบสนับสนุนการดำรงชีพส่วนใหญ่ของสถานี รวมไปถึงเป็นส่วนที่อยู่อาศัยของลูกเรือ 2 คน โมดูบซเวซดาเป็นศูนย์กลางโครงสร้างหลักและฟังก์ชันการทำงานของส่วนประกอบของรัสเซียบนสถานีอวกาศนานาชาติ คือ เซ็กเมนต์วงโคจรของรัสเซีย (Russian Orbital Segment)
โมดูลนี้ก่อสร้างโดย S.P. Korolev Rocket and Space Corporation Energia และนำส่งขึ้นเมื่อวันที่ 12 กรกฎาคม ค.ศ. 2000 ด้วยจรวดโปรตอน ไปเทียบท่ากับโมดูลซาร์ยา เมื่อวันที่ 26 กรกฎาคม จรวดที่นำส่งโมดูลนี้ขึ้นเป็นหนึ่งในกลุ่มแรกๆ ที่มีป้ายโฆษณาติดไปด้วย โดยมีตราโลโก้เครือข่ายฟาสต์ฟู้ดส์ของ พิซซ่าฮัท มีรายงานจากทางบริษัทว่าจ่ายค่าโฆษณาไปทั้งสิ้นมากกว่า 1 ล้านดอลล่าร์สหรัฐ

**ระเบียงภาพ**

**อ้างอิง**
หมวดหมู่:สถานีอวกาศนานาชาติ
หมวดหมู่:ภารกิจอวกาศในปี พ.ศ. 2543
หมวดหมู่:โครงการอวกาศรัสเซีย
ระบบขนส่งและจราจรอัจฉริยะ

ระบบขนส่งและจราจรอัจฉริยะ (intelligent transportation system ย่อว่า ITS) กล่าวถึงการใช้เทคโนโลยีสารสนเทศ และ เทคโนโลยีการสื่อสาร มาช่วยในการบริหารการจัดการในระบบคมนาคม การขนส่ง และจราจร เพื่อช่วยในการเพิ่มประสิทธิภาพของระบบบนท้องถนน เพิ่มประสิทธิภาพระบบขนส่งมวลชน เพิ่มประสิทธิภาพความปลอดภัย และช่วยลดการติดขัดของการจราจร
หน้าจอระบบขนส่งอัจฉริยะบนทางหลวงแผ่นดินหมายเลข 9

**ตัวอย่างการใช้งาน**
 ป้ายเตือนอุบัติเหตุก่อนถึงบริเวณที่เกิดจริง ช่วยให้ผู้ขับขี่สามารถหลีกเลี่ยงเส้นทางได้ล่วงหน้า- ป้ายบอกความเร็วจำกัดที่เปลี่ยนแปลงได้- กล้องวงจรปิดจับผู้ขับรถฝ่าไฟแดง- เลนรถ HOV- เลนรถเมล์- Traffy ศูนย์ข้อมูลการจราจรทางมือถือ ผลงานวิจัยโดยนักวิจัยจากศูนย์เทคโนโลยีอิเล็กทรอนิกส์และคอมพิวเตอร์แห่งชาติ ที่นำเทคโนโลยีการสื่อสารเคลื่อนที่มาผสานกับการให้ข้อมูลทางการจราจรแบบเรียลไทม์ ช่วยในการวางแผนก่อนออกเดินทางและตรวจสอบสภาพจราจรขณะเดินทางเพื่อหลีกเลี่ยงเส้นทางที่มีความติดขัด ช่วยให้ลดระยะเวลาและค่าใช้จ่ายในการเดินทาง นอกจากนี้ทีมพัฒนายังได้ออกแบบโปรแกรม 3D model สำหรับการรายงานสภาพการจราจรบนโทรศัพท์เคลื่อนที่ไอโฟน (iPhone) เพื่อการรายงานจราจรด้วยแผนที่ 3 มิติ ผู้ใช้สามารถเห็นสภาพจราจรบริเวณสำคัญได้รอบทิศทาง หรือเลือกดูแผนที่แบบ 2 มิติ ผ่าน Google Map นอกจากนี้ยังมี iShare ฟีเจอร์ล่าสุด ซึ่งออกแบบให้ผู้ใช้งานสามารถแบ่งปันข้อมูล ข่าวสาร รายงานสภาพจราจร หรือเหตุการณ์ต่างๆ บนท้องถนน- ซอฟต์แวร์อัจฉริยะจำทะเบียนรถได้ เป็นอีกนวัตกรรมที่นักวิจัยคนไทยจากศูนย์เทคโนโลยีอิเล็กทรอนิกส์และคอมพิวเตอร์แห่งชาติ วิจัยและพัฒนาภายใต้ชื่อเรียก "โปรแกรมอ่านป้ายทะเบียนรถ (License Plate Recognition System : LPR)" โดยมีฟังก์ชันช่วยให้คอมพิวเตอร์ค้นหาตำแหน่งของป้ายทะเบียนรถได้เอง พร้อมทั้งมีระบบรู้จำที่ช่วยแปลงข้อมูลตัวอักษรจากภาพด้วยโปรแกรมโอซีอาร์มาเป็นตัวหนังสือที่สามารถจัดเก็บในฐานข้อมูลเพื่อง่ายแก่การสืบค้นได้ทันที

**อ้างอิง**

**แหล่งข้อมูลอื่น**
  สมาคมระบบขนส่งและจราจรอัจฉริยะไทย-  มูลนิธิศูนย์ข้อมูลจราจรอัจฉริยะไทย date=2011-11-01 -  ITS จากกระทรวงคมนาคม สหรัฐอเมริกา
หมวดหมู่:วิศวกรรมการขนส่ง
หมวดหมู่:ระบบขนส่งอัจฉริยะ
โรงพยาบาลสรรพสิทธิประสงค์

โรงพยาบาลสรรพสิทธิประสงค์ เป็นโรงพยาบาลศูนย์ประจำจังหวัดอุบลราชธานี มีขนาด 1,188 เตียง ตั้งอยู่ที่อำเภอเมืองอุบลราชธานี จังหวัดอุบลราชธานี ก่อตั้งขึ้นเมื่อปี พ.ศ. 2479 โดยให้บริการรักษาทั่วผู้ป่วยในและผู้ป่วยนอก และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น และวิทยาลัยแพทยศาสตร์และการสาธารณสุข มหาวิทยาลัยอุบลราชธานี

**ประวัติ**
โรงพยาบาลสรรพสิทธิประสงค์ เป็นโรงพยาบาลศูนย์ ประจำจังหวัดอุบลราชธานี และเป็นโรงพยาบาลศูนย์แห่งแรกของเขตบริการสุขภาพเขต 10 สังกัดกระทรวงสาธารณสุข ให้บริการรักษาทั่วไปแก่ผู้ป่วยในและผู้ป่วยนอก ในเขตพื้นที่ภาคตะวันออกเฉียงเหนือตอนล่าง เขตบริการสุขภาพที่ 10 (อุบลราชธานี ศรีสะเกษ ยโสธร อำนาจเจริญ ศรีสะเกษ) และพื้นที่ใกล้เคียง และเป็นศูนย์แพทยศาสตร์ศึกษาระดับชั้นคลินิก ให้กับคณะแพทยศาสตร์ มหาวิทยาลัยขอนแก่น และวิทยาลัยแพทยศาสตร์และการสาธารณสุข มหาวิทยาลัยอุบลราชธานี โดยเป็นสถานพยาบาลที่ตั้งอยู่บนพื้นที่ประทานของ หม่อมเจ้าอุปลีสาณ ชุมพล และ หม่อมเจ้ากมลีสาณ ชุมพล ซึ่งเป็นที่ดินตกทอดมาเป็นมรดกในบริเวณที่เรียกว่า "สวนโนนดง" ของพลตรีพระเจ้าบรมวงศ์เธอ พระองค์เจ้าชุมพลสมโภช กรมหลวงสรรพสิทธิประสงค์ ข้าหลวงต่างพระองค์สำเร็จราชการมณฑลลาวกาว (มณฑลอีสาน)

**ศูนย์แพทยศาสตรศึกษาชั้นคลินิก**
ไฟล์:Sunpasitthiprasong Hospital, Ubon Ratchathani 02.jpg|thumb|left|พระอนุสาวรีย์ พลตรี พระเจ้าบรมวงศ์เธอ พระองค์เจ้าชุมพลสมโภช กรมหลวงสรรพสิทธิประสงค์และอาคาร 50 พรรษามหาวชิราลงกรณ์
ศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์ ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลสรรพสิทธิประสงค์ ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD)  เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับวิทยาลัยแพทยศาสตร์และการสาธารณสุข มหาวิทยาลัยอุบลราชธานี โดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยอุบลราชธานี ชั้นปีที่ 2-3 เรียนร่วมกับชั้นปรีคลินิกของวิทยาลัยแพทยศาสตร์และการสาธารณสุข มหาวิทยาลัยอุบลราชธานี ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์

**หลักสูตรการศึกษา**
ปัจจุบัน ศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของ วิทยาลัยแพทยศาสตร์และการสาธารณสุข มหาวิทยาลัยอุบลราชธานี 1 หลุกสูตร คือ

**ระยะเวลาในการศึกษา**
ใช้ระยะเวลาในการศึกษาตลอดหลักสูตรรวม 6 ปี ดังนี้

**สถาบันฝึกอมรมแพทย์ประจำบ้าน**
เป็นสถาบันฝึกอมรมแพทย์ประจำบ้าน สาขาอายุรศาสตร์ สาขาสูติ-นรีเวช สาขาศัลยศาสตร์ สาขาเวชศาสตร์ครอบครัว

**อ้างอิง**
หมวดหมู่:โรงพยาบาลในจังหวัดอุบลราชธานี
หมวดหมู่:โรงพยาบาลศูนย์ในประเทศไทย
หมวดหมู่:ศูนย์แพทยศาสตรศึกษาชั้นคลินิก
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
หมวดหมู่:สิ่งก่อสร้างในอำเภอเมืองอุบลราชธานี
หมวดหมู่:โรงพยาบาลที่ก่อตั้งในปี พ.ศ. 2479
หมวดหมู่:ก่อตั้งในสยามในปี พ.ศ. 2479
ศาลแรงงาน (ประเทศไทย)

ศาลแรงงาน จัดตั้งขึ้นตามพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. 2522 เปิดทำการเมื่อวันที่ 23 เมษายน พ.ศ. 2523 โดย มีวัตถุประสงค์เพื่อให้เป็นศาลชำนัญพิเศษ พิจารณาพิพากษาคดีแรงงาน ซึ่งมีความแตกต่างจากอรรถคดีทั่วไป
การดำเนินกระบวนพิจารณาคดีในศาลแรงงาน จะใช้วิธีไกล่เกลี่ย และการระงับข้อพิพาทเป็นหลัก หากคู่กรณี (นายจ้าง-ลูกจ้าง) ไม่สามารถตกลงกันได้ ศาลก็จะพิจารณาตัดสินชี้ขาดตามบัญญัติแห่งกฎหมาย โดยคำนึงถึงความเป็นธรรม และความสงบเรียบร้อย

**เขตอำนาจศาล**
ศาลแรงงานกลางมีฐานะเป็นศาลชั้นต้น สังกัดสำนักงานศาลยุติธรรม ศาลแรงงานกลางมีเขตอำนาจครอบคลุมพื้นที่ 6 จังหวัด คือ กรุงเทพมหานคร นนทบุรี ปทุมธานี นครปฐม สมุทรสาคร และสมุทรปราการ และในระหว่างที่ยังไม่ได้จัดตั้งศาลแรงงานภาคหรือศาลแรงงานจังหวัดนั้น ศาลแรงงานกลางมีอำนาจครอบคลุมพี้นที่ทั่วราชอาณาจักร
ปัจจุบันศาลแรงงานกลาง มีสาขาจำนวน 4 สาขา และมีศาลแรงงานภาค จำนวน 9 ภาค ทั่วประเทศ

**อ้างอิง**

ร
ประเทศอินโดนีเซียในซีเกมส์ 2007

ประเทศอินโดนีเซีย ส่งนักกีฬาเข้าร่วมการแข่งขันกีฬาซีเกมส์ 2007 (ซีเกมส์ ครั้งที่ 24) ณ จังหวัดนครราชสีมา ไทย ซึ่งมีพิธีเปิดอย่างเป็นทางการในวันที่ 6 ธันวาคม พ.ศ. 2550 และพิธีปิดในวันที่ 15 ธันวาคม ปีเดียวกัน
หลังจบสิ้นการแข่งขัน นักกีฬาอินโดนีเซียได้รับเหรียญทอง 56 เหรียญ เหรียญเงิน 64 เหรียญ และเหรียญทองแดง 83 เหรียญ รวม 203 เหรียญ 
ได้เหรียญทองเป็นอันดับ 4 ของครั้งนี้
อินโดนีเซีย
Chaoboridae

Antennas in good detail
Chaoboridae (phantom midges) อยู่ในวงศ์ Chaoboridae อันดับ Diptera พบได้ทั่วไปในหลายพื้นที่ทั่วโลก มีลักษณะใกล้เคียงกับริ้นน้ำจืดในวงศ์ Chironomidae แต่งต่างกันที่ลักษณะเส้นปีก ตัวเต็มวัยกินน้ำหวานเป็นอาหาร ตัวอ่อนอาศัยในน้ำ มีวิธีกินอาหารเฉพาะ หนวดของตัวอ่อนยุงยักษ์ถูกเปลี่ยนแปลงให้เป็นอวัยวะจับเหยื่อ เช่น ตัวอ่อนของแมลงขนาดเล็กชนิดอื่นหรือสัตว์ในคลาสครัสเตเชียน เช่น ไรน้ำ Daphnia และลูกน้ำ ยุง เป็นต้น  ตัวอ่อนใช้หนวดจะแทงหรือบี้เหยื่อแล้วนำเข้าปาก  เมื่อเป็นตัวเต็มวัยบางครั้งจะบินขึ้นจากแหล่งน้ำเป็นฝูงขนาดใหญ่ 

**ลักษณะการจำแนก**
ตัวเต็มวัยสีเหลืองซีดหรือเกือบ โปร่งใส, ลำตัวเปราะบางคล้ายยุง หนวดส่วนมากมี 15 ปล้อง เพศผู้มีหนวดแบบพู่ขน ขนาด 2 ถึง 10 มิลลิเมตร ตัวอ่อนโปร่งใส

**แหล่งข้อมูลอื่น**
  Oregon State University page on Chaoboridae date=2006-12-10 -  Image Gallery from Diptera.info
หมวดหมู่:สกุลแมลง
วิกิพีเดีย:ปุจฉา-วิสัชนา/กรุ/สังคมศาสตร์และประวัติศาสตร์/พฤศจิกายน 2552

== พระมหาต่างจากพระราชาคณะอย่างไร**
พระมหาต่างจากพระราชาคณะอย่างไร --125.24.16.38 18:36, 1 พฤศจิกายน 2552 (ICT)
 พระมหาเป็นคำนำหน้าสำหรับพระที่สอบได้เปรียญธรรม 3 ประโยคขึ้นไป ส่วนพระราชาคณะเป็นสมณศักดิ์ประเภทหนึ่ง มีศักดิ์สูงกว่าพระครูสัญญาบัตรและพระมหาเปรียญทุกตำแหน่ง 
--Mahatee | พูดคุย | อยากโวยวายเชิญทางนี้ 18:46, 1 พฤศจิกายน 2552 (ICT)

**ประชาธิปไตยคืออะไร**
--110.49.47.229 17:19, 11 พฤศจิกายน 2552 (ICT)- ดูที่ระบอบประชาธิปไตย--Horus | พูดคุย 20:22, 11 พฤศจิกายน 2552 (ICT) Choosing between Truth and safety of Lies... 14:01, 12 พฤศจิกายน 2552 (ICT)

**ประเพณี ฮีต 12 ครอง 14  คืออะไร**
ประเพณี ฮีต 12 ครอง 14 คืออะไร
--ปิยะภา 16:39, 16 พฤศจิกายน 2552 (ICT)

**ทาส**
สาเหตุของการเป็นทาส ข้อดีข้อเสียของทาส ขั้นตอนการปฏิบัติในการเลิกทาส และปัญหาขณะที่มีทาสอยู่ --118.173.34.29 20:47, 17 พฤศจิกายน 2552 (ICT)- กรุณาดูตามลิงก์ title ทาส (ถ้าไม่มีก็ดู Slave) --Horus | พูดคุย 20:51, 17 พฤศจิกายน 2552 (ICT)
: ประเด็นที่คุณถามมาในบทความของเรายังไม่มีรายละเอียด ดูเพิ่มที่ ศักดินา และ :en:Feudalism และใช้ commonsense คิดเอาดูแล้วกันครับ เพราะมันขึ้นกับปัจจัยสภาพแวดล้อมทางสังคม คุณไม่ได้ถามว่าทาสที่ไทยหรือในอเมริกา เรื่องนี้ต่างกันอย่างมาก ไม่ชื่อดู Civil War ในอเมริกาเป็นตัวอย่าง --taweethaも 06:12, 18 พฤศจิกายน 2552 (ICT)
ทาสในไทย --118.173.33.177 22:17, 18 พฤศจิกายน 2552
:: สำหรับในไทย วิกิพีเดียมีข้อมูลเท่าที่ได้ลิงก์มาแล้ว จักเป็นประโยชน์อย่างมากถ้าคุณได้ค้นคว้าเพิ่มเติมและช่วยนำข้อมูลที่ค้นคว้ามาใส่เพิ่มลงไป --taweethaも 06:20, 20 พฤศจิกายน 2552 (ICT)

**ตำบลตลิ่งชันแยกออกจากตำบลกลายเมื่อ พ.ศ. ใดครับ**
ตำบลตลิ่งชันแยกออกจากตำบลท่าศาลาเมื่อ พ.ศ. ใดครับ
--115.67.212.65 12:17, 23 พฤศจิกายน 2552 (ICT)
: ลองค้นราชกิจจานุเบกษา (ต้องใช้ IE เท่านั้น) และเอกสารที่เกี่ยวข้องของกระทรวงมหาดไทยดูนะครับ อนึ่ง คำถามนี้ไม่ชัดเจน แต่ผมเดาว่าเป็นจังหวัดนครศรีธรรมราช --taweethaも 12:55, 23 พฤศจิกายน 2552 (ICT)

**มีความหมายของตราประจำจังหวัดแต่ละจังหวัดไหมครับ**
มีความหมายของตราประจำจังหวัดไหมครับ
--110.164.234.215 23:36, 25 พฤศจิกายน 2552 (ICT)- มีคำอธิบายภาพตราประจำจังหวัดต่างๆครับ อาจหาดูได้ที่หน้าตราประจำจังหวัดของไทย --AU58AVGT4LK 09:23, 26 พฤศจิกายน 2552
วิกิพีเดีย:ปุจฉา-วิสัชนา/กรุ/ภาษา/พฤศจิกายน 2552

== ขอมไทย**
ในอักขรวิธีขอมไทยหรือขอมบาลีหรือขอมเมือง มีการใช้ สะ สองห้องไหมครับ?
--58.9.188.241 15:04, 10 พฤศจิกายน 2552 (ICT)

**คำว่ากลับบ้านความหมายคือ**
คำว่ากลับบ้านความหมายคือ
--110.49.11.129 20:15, 10 พฤศจิกายน 2552 (ICT)
กลับ เป็นคำกริยาหมายถึง ตรงกันข้ามกับภาวะเดิมหรือทิศทางเดิม
กลับบ้าน = เดินทางกลับบ้าน ย้อนกลับบ้าน ย้อนคืนสู่บ้าน

**สุนัขของในหลวงราชาศัพท์เรียกว่าอะไร**
สุนัขของในหลวงราชาศัพท์เรียกว่าอะไร
--202.29.103.6 13:14, 19 พฤศจิกายน 2552 (ICT)
สุนัขทรงเลี้ยง ในรัชกาลปัจจุบันมีคุณทองแดงเป็นอาทิ ในรัชกาลก่อนมีย่าเหลเป็นตัวอย่างสำคัญ--taweethaも 13:33, 19 พฤศจิกายน 2552 (ICT)
วิกิพีเดีย:ปุจฉา-วิสัชนา/กรุ/ภาษา/ธันวาคม 2552

== ภาษาจีนครับ**
ถ้าเราอ่าน 铁人 ว่าเที่ยเหริน และ 桃子 ว่าเถาจื่อ คำว่า 槴子 กับ 蜘蛛 จะอ่านว่าอะไรครับ? Choosing between Truth and safety of Lies... 13:35, 11 ธันวาคม 2552 (ICT)
"ฮู่จื่อ หรือ เนี่ยจื่อ" และ "จือจู" ตามลำดับ --octahedron80 02:04, 3 มกราคม 2553 (ICT)

**ผู้ช่วยผู้ใหญ่บ้านเป็นข้าราชการหรือไม่ครับ--สมภาร**
อยากจะทราบว่าตำแหน่งผู้ช่วยผู้ใหญ่บ้านมีสถานะเป็นข้าราชการหรือเปล่าครับ
--118.173.219.138 21:41, 14 ธันวาคม 2552 (ICT)
ข้าราชการเป็นคำกำกวม  ขนาดอาจารย์มหาวิทยาลัยของรัฐหรือเจ้าหน้าที่ต่างๆ ของรัฐในหลายกระทรวงทบวงกรม ยังกลายเป็น พนักงานองค์การของรัฐ หาใช่ราชการไม่
ต่อข้อถามของท่าน ผู้ช่วยผู้ใหญ่บ้านเป็น- เจ้าหน้าที่ส่วนท้องถิ่น มีสิทธิ์แต่งเครื่องแบบตาม พระราชบัญญัติเครื่องแบบเจ้าหน้าที่ส่วนท้องถิ่น พ.ศ. 2509 - เป็นเจ้าหน้าที่รัฐ มีบัตรประจำตัวตาม พระราชบัญญัติบัตรประจำตัวเจ้าหน้าที่ของรัฐ พ.ศ. 2542
ด้วยการตีความดังกล่าวก็บ่งบอกอำนาจหน้าที่ได้อย่างดีแล้ว
ส่วนที่ท่านถามว่าเป็นราชการหรือไม่ คงประสงค์จะถามเกี่ยวกับสวัสดิการของตำแหน่งหน้าที่ดังกล่าว
โปรดศึกษาข้อมูลเพิ่มเติมได้ที่  --taweethaも 07:41, 15 ธันวาคม 2552 (ICT)

**อิสลาม**
ทำไมคนอิสลามไม่กินเนื้อหมู--124.120.18.238 14:11, 25 ธันวาคม 2552 (ICT)
: ไม่ใช่ไม่รับประทานแต่สุกร สัตว์อื่นๆ ที่เชือดไม่ถูกวิธีก็ไม่ทาน เลือดก็ไม่ทาน เป็นบัญญัติทางศาสนา ซึ่งอาจมีเหตุมาแต่อดีตกาล  อนึ่งศาสนาอิสลามและศาสนาคริสต์มีต้นกำหนดเดียวกันจากศาสนายูดา มีคัมภีร์ร่วมกันคือ :en:Hebrew Bible --taweethaも 14:28, 25 ธันวาคม 2552 (ICT)
ประเทศอินโดนีเซียในซีเกมส์ 2005

ประเทศอินโดนีเซีย ส่งนักกีฬาเข้าร่วมการแข่งขันกีฬาซีเกมส์ 2005 (ซีเกมส์ ครั้งที่ 23) ณ มะนิลา ฟิลิปปินส์ ซึ่งมีพิธีเปิดอย่างเป็นทางการในวันที่ 27 พฤศจิกายน พ.ศ. 2548 และพิธีปิดในวันที่ 5 ธันวาคม ปีเดียวกัน
หลังจบสิ้นการแข่งขัน นักกีฬาอินโดนีเซียได้รับเหรียญทอง 49 เหรียญ เหรียญเงิน 79 เหรียญ และเหรียญทองแดง 89 เหรียญ รวม 217 เหรียญ 
ได้เหรียญทองเป็นอันดับ 5 ของครั้งนี้

**อ้างอิง**
หมวดหมู่:ชาติในซีเกมส์ 2005
โรงพยาบาลพระศรีมหาโพธิ์

โรงพยาบาลพระศรีมหาโพธิ์ เป็นโรงพยาบาลในสังกัดกรมสุขภาพจิต กระทรวงสาธารณสุข ก่อตั้งในปี พ.ศ. 2489 บนพื้นที่ 390 ไร่เศษ ณ อำเภอเมืองอุบลราชธานี จังหวัดอุบลราชธานี โดยศาสตราจารย์นายแพทย์ฝน แสงสิงแก้ว เดิมชื่อ "โรงพยาบาลโรคจิตต์ ภาคตะวันออกเฉียงเหนือ จังหวัดอุบลราชธานี" ต่อมาในปี พ.ศ. 2497 ได้เปลี่ยนชื่อเป็น "โรงพยาบาลพระศรีมหาโพธิ์" โดยเป็นโรงพยาบาลจิตเวชแห่งแรกของภาคตะวันออกเฉียงเหนือ

**อ้างอิง**
หมวดหมู่:โรงพยาบาลในจังหวัดอุบลราชธานี
หมวดหมู่:โรงพยาบาลจิตเวชในประเทศไทย
หมวดหมู่:สิ่งก่อสร้างในอำเภอเมืองอุบลราชธานี
นกุล

นกุล (नकुल) เป็นน้องคนรองเหล่าปาณฑพ นอกจากนี้เขาก็มีน้องฝาแฝดอย่างสหเทพ โดยถือว่าเป็นบุตรของปาณฑุและนางมาทรี แต่จริง ๆ แล้วเกิดจากพรของเทพอัศวินฝาแฝดคือ พระนาสัตยะ 
นกุลเป็นคนที่มีความหล่อเหลาและงดงามมากที่สุดในบรรดาเหล่าพี่น้องถึงแม้ว่าจะมีสหเทพเป็นน้องชายฝาแฝดแต่ทว่าก็มิอาจงามเทียบเท่านกุลได้  
นอกจากหน้าตาดีแล้วเขายังมีความสามารถในการสู้รบและศาสตร์ความรู้การเลี้ยงม้า แต่ทว่ากลับเป็นตัวละครที่มีบทบาทไม่มากนักพอ ๆ กับน้องฝาแฝดตัวอย่างสหเทพ
เชน เทือกสุบรรณ

เชน เทือกสุบรรณ อดีตสมาชิกสภาผู้แทนราษฎรจังหวัดสุราษฎร์ธานี พรรคประชาธิปัตย์ และอดีตประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์การมหาชน และกองทุน สภาผู้แทนราษฎร

**ประวัติ**
เชน เทือกสุบรรณ เกิดเมื่อวันที่ 20 กันยายน พ.ศ. 2496 เป็นบุตรของจรัส เทือกสุบรรณ กับละม้าย เทือกสุบรรณ มีพี่น้อง 7 คน ได้แก่ สุเทพ ศิริรัตน์ รัชนี (ฝาแฝด) เชน จิราภรณ์ ธานี และกิ่งกาญจน์
สมรส กับพรรณี เทือกสุบรรณ (สกุลเดิม นิยมธรรม) มีบุตร 1 คน คือ แชน เทือกสุบรรณ
นายเชน จบการศึกษาชั้นประถมศึกษา จากโรงเรียนพิษณุเวช จังหวัดสุราษฎร์ธานี ระดับมัธยมศึกษาตอนต้น จากโรงเรียนสุวรรณารามวิทยาคม ระดับมัธยมศึกษาตอนปลาย จากโรงเรียนสามเสนวิทยาลัย จากนั้นได้เข้าศึกษาจนสำเร็จการศึกษาปริญญาตรี ศิลปศาสตรบัณฑิต (รัฐศาสตร์) จากมหาวิทยาลัยรามคำแหง และปริญญาโท พัฒนบริหารศาสตรมหาบัณฑิต (รัฐประศาสนศาสตร์) จากสถาบันบัณฑิตพัฒนบริหารศาสตร์ (นิด้า)
นอกจากนั้น นายเชน ได้ผ่านการศึกษาอบรมหลักสูตรประกาศนียบัตรชั้นสูง สาขาการเมืองการปกครองในระบอบประชาธิปไตย สำหรับนักบริหารระดับสูง สถาบันพระปกเกล้า และปริญญาบัตรป้องกันราชอาณาจักรภาครัฐ เอกชนและ การเมือง จากวิทยาลัยป้องกันราชอาณาจักร

**ประวัติการทำงาน**
นายเชน เทือกสุบรรณ เริ่มเข้าสู่งานการเมืองโดยการเป็นสมาชิกสภาผู้แทนราษฎร จังหวัดสุราษฎร์ธานี ในการเลือกตั้ง พ.ศ. 2544 พ.ศ. 2548 พ.ศ. 2550 พ.ศ. 2554 และได้รับแต่งตั้งเป็นประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์การมหาชน และกองทุน สภาผู้แทนราษฎร

**เครื่องราชอิสริยาภรณ์**

**กรณีอื้อฉาว**
2556 นายเชน ได้ก่อเหตุทุ่มเก้าอี้ในสภา เนื่องจากมีการโต้แย้งในสภากับ ส.ส.พรรคเพื่อไทย

**อ้างอิง**

**แหล่งข้อมูลอื่น**
  รัฐสภาไทย

หมวดหมู่:นักการเมืองจากจังหวัดสุราษฎร์ธานี
หมวดหมู่:สกุลเทือกสุบรรณ
หมวดหมู่:สมาชิกสภาผู้แทนราษฎรจังหวัดสุราษฎร์ธานี
หมวดหมู่:นักการเมืองที่เป็นแนวร่วมกปปส.
หมวดหมู่:นักการเมืองพรรคประชาธิปัตย์
หมวดหมู่:พรรครวมพลัง
หมวดหมู่:บุคคลจากโรงเรียนสามเสนวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:บุคคลจากสถาบันพระปกเกล้า
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
โสภณ องค์การณ์

โสภณ องค์การณ์ (7 ตุลาคม พ.ศ. 2492 - 24 ตุลาคม พ.ศ. 2567) เป็นนักหนังสือพิมพ์ นักจัดรายการวิทยุและโทรทัศน์ชาวไทย 

**ประวัติ**
โสภณ องค์การณ์ เกิดที่ตำบลแม่ข้าวต้ม อำเภอเมืองเชียงราย จังหวัดเชียงราย จบชั้นมัธยมต้นที่โรงเรียนสามัคคี วิทยาคม รุ่นปี 2508 จากนั้นศึกษาต่อที่โรงเรียนบพิตรพิมุข แผนกภาษาต่างประเทศ จบปีการศึกษา 2511 เริ่มทำงานเป็นล่ามในปี 2512 ให้นักศึกษาชาวอเมริกันทำวิจัยที่จังหวัดลำปางและเชียงรายเป็นเวลา 1 ปี เพื่อทำวิทยานิพนธ์ปริญญาเอกที่เอ็มไอที เป็นอดีตบรรณาธิการข่าวเศรษฐกิจของหนังสือพิมพ์เดอะ เนชั่น  ต่อมาได้ทำงานที่ช่อง ASTV หรือช่อง News 1 โดยทำรายการวิทยุ "พูดนอกสภา" FM 90.5 เวลา 6.00 - 7.00 น. ทุกวัน   เคยมีผลงานเขียนคอลัมน์ประจำในนิตยสารเนชั่น สุดสัปดาห์ คมชัดลึก จัดรายการวิทยุ และร่วมจัดรายการโทรทัศน์วิเคราะห์การเมืองทางเอเอสทีวี
โสภณ เริ่มงานกับเดอะเนชั่นในตำแหน่งพนักงานพิสูจน์อักษร  และเลื่อนตำแหน่งเป็นนักข่าว นักเขียน และเป็นบรรณาธิการได้ด้วยประสบการณ์ และความสามารถในการใช้ภาษาอังกฤษ  ต่อมาจึงได้เป็นผู้ดำเนินรายการ Face The Nation เป็นรายการสัมภาษณ์เป็นภาษาอังกฤษ ออกอากาศทางช่อง 9 และเป็นผู้ดูแลแผนกโทรทัศน์ของเครือเนชั่น  ก่อนจะได้รับทุน Nieman Fellowship ไปศึกษาที่มหาวิทยาลัยฮาร์วาร์ด  บอสตัน สหรัฐอเมริกา  หลังจากนั้นจึงลาออกมาทำงานที่ช่อง ASTV หรือช่อง News 1 ได้แก่ สภาท่าพระอาทิตย์ คุยมันส์ทันข่าว Newshourweekend รวมถึงบทความในนิตยสารผู้จัดการรายสัปดาห์ ชื่อคอลัมน์ "ป้อมพระอาทิตย์" นอกจากนี้ยังเป็นพิธีกรรายการ "คุยข่าวบ่ายสองโมง" ทางช่องไททีวี ทีวีดิจิตอล ช่อง 17 จนก่อนปิดสถานี

**การเสียชีวิต**
โสภณ องค์การณ์ ถึงแก่กรรมด้วยอาการเส้นโลหิตในสมองแตกที่ก้านสมอง เมื่อวันที่ 24 ตุลาคม พ.ศ.2567 ณ สถาบันประสาทวิทยา กรมการแพทย์ กระทรวงสาธารณสุข แขวงทุ่งพญาไท เขตราชเทวี กรุงเทพมหานคร สิริอายุ 75 ปี ประกอบพิธีสวดอภิธรรมที่วัดโสมนัสราชวรวิหาร  แขวงวัดโสมนัส เขตป้อมปราบศัตรูพ่าย กรุงเทพมหานคร และประกอบพิธีฌาปนกิจเมื่อวันที่ 29 ตุลาคม พ.ศ.2567

**อ้างอิง**
หมวดหมู่:บุคคลจากอำเภอเมืองเชียงราย
หมวดหมู่:นักหนังสือพิมพ์ชาวไทย
หมวดหมู่:เครือเนชั่น
หมวดหมู่:เครือผู้จัดการ
หมวดหมู่:พันธมิตรประชาชนเพื่อประชาธิปไตย
หมวดหมู่:บุคคลจากมหาวิทยาลัยฮาร์วาร์ด
เดอะคิดดี

เดอะคิดดี (The KIDDIE; キディ) เป็นวงดนตรีสไตล์วิชวลเคของญี่ปุ่น ก่อตั้งเมื่อเดือนพฤษภาคมปี2007 โดยยูสะและยูได ต่อมาในเดือนกรกฎาคมปี2010ก็ได้เปิดตัวอย่างเป็นทางการกับค่ายคิงเรคคอร์ด

**แหล่งข้อมูลอื่น**
	 THE KIDDIE official web site เวปไซด์อย่างเป็นทางการ THE KIDDIE
*	  THE KIDDIE OFFICIAL FAN CLUB 【kidd's】  date=2010-01-23 แฟนคลับอย่างเป็นทางการ
*	 キングレコードによるプロフィール date=2010-04-06  คิงเรคคอร์ดโปรไฟล์
*	 公式ブログ「FROM THE KIDDIE」 บล็อกอย่างเป็นทางการของวง THE KIDDIE-  THE KIDDIE OFFICIAL STAFF twitter ทวิทเตอร์ของทีมงานเดอะคิดดี้
หมวดหมู่:กลุ่มดนตรีสัญชาติญี่ปุ่น
ฮิโระชิ โฮโจ

ฮิโรชิ โฮโจ นายกสมาคมโซคา งัคไกคนที่4 และเป็นนักการเมืองญี่ปุ่นเกิดเมื่อวันที่11 กรกฎาคม พ.ศ. 2466 และถึงแก่กรรมวันที่18 กรกฎาคม พ.ศ. 2524

**ประวัติ**
ฮิโรชิ โฮโจ เกิดวันที่11 กรกฎาคม พ.ศ. 2466 จบการศึกษาจากสถาบันการเรียนรู้มัธยมศึกษา (Gakushuin) หลังจากนั้นเรียนที่มหาวิทยาลัยที่Naval Acedamy (รุ่นที่73) จนจบปริญญาโท 
หลังสงคราม ได้เข้าเป็นสมาชิกสมาคมสร้างคุณค่า และได้บรรยายสัทธรรมปุณฑรีกสูตร และได้เป็นบุคลากรของสมาคม
ทางการเมือง ฮิโรชิ โฮโจ เป็นนักการเมือง และเป็นอดีตสมาชิกสภานิติบัญญัติของญี่ปุ่นอีกด้วย

**ตำแหน่งในสมาคม**
 หัวหน้าเจ้าหน้าที่สมาคมโซคา- รองประธานสมาคมโซคา- นายกสมาคมโซคา

**ถึงแก่กรรม**
ถึงแก่กรรมเมื่อวันที่18 กรกฎาคม พ.ศ. 2524 สิริอายุ58ปี

**อ้างอิง**
 หนังสือเพื่อเพื่อนผู้ศรัทธา,สร้างคุณค่า,2550
หมวดหมู่:สมาคมสร้างคุณค่า
หมวดหมู่:นักการเมืองญี่ปุ่น
หมวดหมู่:บุคคลที่เป็นสมาชิกของสมาคมสร้างคุณค่า
หมวดหมู่:พุทธศาสนิกชนชาวญี่ปุ่น
เขตพื้นที่สรรพากร

เขตพื้นที่สรรพากร หรือ สรรพากรพื้นที่ เป็นระบบการจัดแบ่งเขตพื้นที่จัดแบ่งโดยกรมสรรพากร กระทรวงการคลัง เพื่อการบริหารงานจัดเก็บภาษีอากรในประเทศไทย ให้เป็นไปตามนโยบาย แผนงาน และเป้าหมายของกรม และสำนักงานสรรพากรภาค กำกับดูแลผู้เสียภาษีเป็นรายผู้ประกอบการ ตรวจปฏิบัติการ และตรวจสอบภาษีอากรสำหรับรายที่อยู่ในความรับผิดชอบ
ดำเนินการเกี่ยวกับการเร่งรัดภาษีอากรค้าง และดำเนินคดีแก่ผู้เสียภาษี รวมทั้งตอบข้อหารือทางภาษีอากร กำกับติดตามและควบคุมการปฏิบัติงานของสำนักงานสรรพากรพื้นที่สาขา  พิจารณาคืนเงินภาษีอากร  ปฏิบัติงานด้านกรรมวิธีภาษี  ประชาสัมพันธ์และเผยแพร่ข่าวสาร ความรู้ และความเข้าใจเกี่ยวกับภาษีอากร
ปัจจุบันมีเขตพื้นที่สรรพากรทั่วประเทศ จำนวน 11 พื้นที่ (รวมภาคได้ 12 ภาค)

**กรุงเทพมหานคร**
 ภาค 1 ได้แก่ สรรพากรพื้นที่กรุงเทพมหานคร 1–9- ภาค 2 ได้แก่ สรรพากรพื้นที่กรุงเทพมหานคร 10–21- ภาค 3 ได้แก่ สรรพากรพื้นที่กรุงเทพมหานคร 22–30

**ภาคกลาง**
 ภาค 4 ได้แก่ สรรพากรพื้นที่นนทบุรี 1, นนทบุรี 2, ปทุมธานี 1, ปทุมธานี 2, พระนครศรีอยุธยา 1, พระนครศรีอยุธยา 2, อ่างทอง, สิงห์บุรี, ชัยนาท, ลพบุรี และสระบุรี

**ภาคตะวันออก**
 ภาค 5 ได้แก่ สรรพากรพื้นที่ชลบุรี 1, ชลบุรี 2, ชลบุรี 3, ระยอง, จันทบุรี, ตราด, สระแก้ว, ปราจีนบุรี, นครนายก, ฉะเชิงเทรา, สมุทรปราการ 1, สมุทรปราการ 2 และสมุทรปราการ 3

**ภาคตะวันตก**
 ภาค 6 ได้แก่ สรรพากรพื้นที่นครปฐม 1, นครปฐม 2, สุพรรณบุรี, กาญจนบุรี, ราชบุรี, สมุทรสาคร 1, สมุทรสาคร 2, สมุทรสงคราม, เพชรบุรี และประจวบคีรีขันธ์

**ภาคเหนือ**
 ภาค 7 ได้แก่ สรรพากรพื้นที่พิษณุโลก, พิจิตร, เพชรบูรณ์, นครสวรรค์, กำแพงเพชร, ตาก, สุโขทัย, อุตรดิตถ์ และอุทัยธานี- ภาค 8 ได้แก่ สรรพากรพื้นที่เชียงใหม่ 1, เชียงใหม่ 2, แม่ฮ่องสอน, เชียงราย, พะเยา, น่าน, แพร่, ลำปาง และลำพูน

**ภาคตะวันออกเฉียงเหนือ**
 ภาค 9 ได้แก่ สรรพากรพื้นที่นครราชสีมา 1, นครราชสีมา 2, ชัยภูมิ, บุรีรัมย์, สุรินทร์, ศรีสะเกษ, อุบลราชธานี, อำนาจเจริญ และยโสธร- ภาค 10 ได้แก่ สรรพากรพื้นที่อุดรธานี, หนองบัวลำภู, เลย, หนองคาย, บึงกาฬ, นครพนม, มุกดาหาร, ร้อยเอ็ด, มหาสารคาม, ขอนแก่น, กาฬสินธุ์ และสกลนคร

**ภาคใต้**
 ภาค 11 ได้แก่ สรรพากรพื้นที่สุราษฎร์ธานี 1, สุราษฎร์ธานี 2, ชุมพร, ระนอง, พังงา, ภูเก็ต, กระบี่ และนครศรีธรรมราช- ภาค 12 ได้แก่ สรรพากรพื้นที่สงขลา 1, สงขลา 2, ปัตตานี, นราธิวาส, ยะลา, สตูล, ตรัง และพัทลุง

**อ้างอิง**
 http://www.rd.go.th/publish/337.0.html
ข
อีริส (เทพปกรณัม)

ไฟล์:Kunsthistorisches Museum Wien 2016 Kunstkammer Gaetano Matteo Monti Iris als Regenbogengöttin KK 5503 a.jpg|thumb|อีริส, พิพิธภัณฑ์ประวัติศาสตร์ศิลปะ
อีริส (กรีก: Ἶρις, Īris) หรือ ไอริส คือเทพีแห่งข่าวสารของพระนางจูโน หรืออีกนัยหนึ่งคือเทพีแห่งสายรุ้ง ชาวกรีกนิยมปลูกดอกไอริสไว้ที่หลุมศพ เนื่องจากเชื่อกันว่าเทพีอีริสคือผู้นำทางดวงวิญญาณของผู้หญิงไปสู่สุคติ (เทพเมอร์คิวรี คือผู้นำดวงวิญญาณของผู้ชาย) เนื่องจากเทพีอีริส คือ เทพีประจำพระองค์เทพีจูโน และกลายเป็นสัญลักษณ์ของการพูดจาคมคาย และความมีพลัง ชาวอียิปต์เชื่อว่า กลีบทั้งสามของดอกไอริส หมายถึงความศรัทธาปัญญา และความกล้าหาญ
ชื่อเทพีอีริสได้ถูกนำมาใช้ตั้งเป็นชื่อดาวเคราะห์น้อยในแถบดาวเคราะห์น้อย 7 อีริส ซึ่งถูกค้นพบโดยในปี 1847 โดยจอห์น ไฮนด์ (John Hind) นักดาราศาสตร์ชาวอังกฤษ
หมวดหมู่:เทพเจ้ากรีก
พระพุทธประทีป (ปางมารวิชัย)

พระพุทธประทีป (ปางมารวิชัย) ประประดิษฐานอยู่ที่ วัดศรีสว่างโคกสะอาด จังหวัดสุรินทร์ เป็นศิลปะแบบสุโขทัย โดยทำพีธิเททองหล่อพระประธาน เมื่อวันที่ 6 มกราคม พุทธศักราช 2552 เป็นพระพุทธรูปที่งดงามที่สุดในอำเภอสนม(แต่ถ้าไม่ทาสี) และได้ทำพีธีเบิกพระเนตร พระประธาน เมื่อวันที่ 15 เมษายน พุทธศักราช 2553 และบรรจุพระบรมสารีริกธาตุอยู่ภายในยอดพระเกตุ และทำพิธีปลุกเสกพระพุทธรูปและของขลัง โดย พระครูปราสาทพรมคุณ(หลวงปู่หงษ์) พระครูวิสุทธิ์กิติญาณ(หลวงปู๋คีย์) พระครูประทุมสังขการ  พระครูจักษุธรรมประจิต 

**ประเพณี**
 ประเพณีสรงน้ำประจำปีในเทศกาลสงกรานต์  ครั้งแรกทำให้องส์พระเกิดรอยร้าวจึงต้องนำไปปิดทองคำใหม่ จึงมาเริ่มงานได้อีก

**แหล่งที่มา**
  ชุมชนออนไลน์สนม อ.สนม จ.สุรินทร์: ถวายภัตตาหารเพล และร่วมฟังพระปาฏิโมกข์
พุทธประทีป
พุทธประทีป
พุทธประทีป
หมวดหมู่:อำเภอสนม
ตราแผ่นดินของมาเลเซีย

ตราแผ่นดินของมาเลเซีย (Jata Negara) ประกอบด้วยส่วนหลัก ๆ ห้าส่วนคือ โล่ เสือโคร่งสองตัว พระจันทร์เสี้ยวสีเหลือง และดาวสีเหลือง 14 แฉก และแถบผ้า ตราแผ่นดินของมาเลเซียนี้สืบทอดมาจากตราแผ่นดินสหพันธรัฐมาลายาระหว่างที่เป็นอาณานิคมของอังกฤษ ตราในปัจจุบันจึงมีอิทธิพลของตราแบบตะวันตกอยู่มาก

**การออกแบบ**
ตราแผ่นดินของมาเลเซียประกอบด้วยโล่ที่ประคองด้วยเสือสองตัว ด้านบนมีจันทร์เสี้ยวสีเหลืองและดาวแห่งสหพันธ์สีเหลือง 14 แฉก และมีแพรแถบแสดงคำขวัญอยู่ล่างสุด

**เครื่องยอด**
เครื่องยอดประกอบด้วยรูปจันทร์เสี้ยวและดาว 14 แฉกซึ่งเรียกว่า "ดาราสหพันธ์" ("Bintang Persekutuan") ทั้งสองรูปนี้เป็นสีเหลือง หมายถึงยังดีเปอร์ตวนอากง กษัตริย์ผู้เป็นองค์อธิปัตย์ของสหพันธรัฐ นอกจากนี้รูปจันทร์เสี้ยวยังหมายถึงศาสนาอิสลามอันเป็นศาสนาประจำชาติอย่างเป็นทางการ ส่วนดาราสหพันธ์หมายถึงรัฐทั้ง 13 รัฐของสหพันธ์และดินแดนของรัฐบาลสหพันธรัฐ
เดิมรูปดาว 14 แฉกนั้นใช้เป็นสัญลักษณ์แทนรัฐที่รวมเป็นประเทศมาเลเซียเมื่อแรกก่อตั้ง 14 รัฐ ซึ่งมีสิงคโปร์รวมอยู่ด้วย ต่อมาเมื่อสิงคโปร์แยกตัวจากสหพันธรัฐ รูปดาว 14 แฉกนี้ก็มิได้มีการแก้ไข แต่เป็นที่ยอมรับโดยทั่วไปว่าดาวดังกล่าวได้รวมความหมายถึงดินแดนของสหพันธรัฐที่มีอยู่แทน

**โล่**
รูปโล่ในตราอาร์มนี้เป็นสัญลักษณ์แทนการรวมเป็นเอกภาพของรัฐต่าง ๆ ภายใต้สหพันธรัฐของชาวมลายู ภายในโล่แบ่งพื้นที่อย่างคร่าว ๆ ออกเป็น 3 ส่วน ตามแนวนอน หากแบ่งโดยละเอียดจะนับได้สิบส่วน ดังนี้- ส่วนบนสุดหรือส่วนหัวของโล่ บรรจุภาพกริช 5 เล่มบนพื้นสีแดง หมายถึงอดีตรัฐมลายูที่อยู่นอกสหพันธรัฐมาลายา 5 รัฐ ได้แก่ รัฐยะโฮร์ รัฐตรังกานู รัฐกลันตัน รัฐเกอดะฮ์ (ไทรบุรี) และรัฐปะลิส- ส่วนกลางโล่ประกอบด้วย
** ทางซ้ายสุด เป็นรูปต้นปาล์มปีนังอยู่เหนือแพรประดับสีฟ้า-ขาว หมายถึงรัฐปีนัง
** ถัดมาตรงกลางเป็นแถวช่องสี่เหลี่ยมผืนผ้า 4 แถว ประกอบด้วยสีของธงชาติสหพันธรัฐมาลายา ได้แก่ สีแดง สีดำ สีขาว และสีเหลือง เรียงจากซ้ายไปขวา  สีเหล่านี้เป็นสีที่ใช้ประกอบในธงประจำรัฐสมาชิกในสหพันธรัฐมาลายา ได้แก่ รัฐเนอเกอรีเซิมบีลัน (แดง-ดำ-เหลือง) รัฐปะหัง (ดำ-ขาว), รัฐเปรัก (ขาว-เหลือง) และรัฐเซอลาโงร์ (แดง-เหลือง)
** ทางขวาสุด เป็นรูปต้นมะขามป้อม (Indian gooseberry) อันเป็นสัญลักษณ์ของรัฐมะละกา- ส่วนล่างหรือท้องโล่ แบ่งออกเป็นสามช่อง เรียงลำดับจากซ้ายไปขวา ดังนี้
** ทางซ้ายสุด เป็นรูปตราอาร์มประจำรัฐซาบะฮ์ (ก่อตั้งเมื่อ พ.ศ. 2506)
** ตรงกลาง เป็นรูปดอกชบา ซึ่งเป็นดอกไม้ประจำชาติ
** ทางขวาสุด  เป็นรูปตราอาร์มประจำรัฐซาราวัก

**ประคองข้าง**
รูปเสือโคร่งท่ายืนผงาดที่ประคองสองข้างของตราเป็นสัญลักษณ์ตามธรรมเนียมเดิมของชาวมลายู หมายถึงกำลังและความกล้า รูปดังกล่าวนี้มีที่มาจากตราเดิมของรัฐแห่งสหพันธ์มาลายา (Federated Malay States) และสหพันธรัฐมาลายา (Federation of Malaya)

**คำขวัญ**
คำขวัญประจำดวงตราปรากฏอยู่ในตำแหน่งล่างสุดของโล่ ประกอบด้วยแพรแถบและข้อความ "Bersekutu Bertambah Mutu" อันมีความหมายว่า "ความเป็นเอกภาพคือพลัง" ข้อความนี้เป็นภาษามลายู เขียนด้วยอักษรโรมันและอักษรยาวี ข้อความที่เป็นอักษรโรมันนี้ได้ถูกนำมาแทนที่ข้อความเดิมซึ่งเป็นภาษาอังกฤษ ("Unity is Strength") ภายหลังจากการประกาศเอกราชระยะหนึ่ง

**วิวัฒนาการ**

**อ้างอิง**

**แหล่งข้อมูลอื่น**
หมวดหมู่:ตราแผ่นดินประเทศในทวีปเอเชีย
หมวดหมู่:สัญลักษณ์ของประเทศมาเลเซีย
ภาษาอาหรับยิวแบกแดด

ภาษาอาหรับยิวแบกแดด (Baghdad Jewish Arabic; عربية يهودية بغدادية, עַרָבִּיָּה יְהוּדִיַּה בַּגדָאדִיַּה) เป็นสำเนียงของภาษาอาหรับที่พูดโดยชาวยิวในแบกแดดและเมืองอื่นๆทางภาคใต้ของอิรัก ต่างจากสำเนียงของชาวยิวที่อยู่ทางภาคเหนือของอิรัก เช่น โมซูลและอานา สำเนียงแบกแดดและสำเนียงอิรักเหนือจัดเป็นสำเนียงย่อยของภาษาอาหรับอิรักของชาวยิว

**การจัดจำแนก**
ภาษาอาหรับยิวแบกแดดคล้ายกับสำเนียงอิรักเหนือและสำเนียงในซีเรียแต่ต่างจากภาษาอาหรับแบกแดดที่พูดโดยชาวมุสลิม คาดกันว่าภาษาอาหรับยิวแบกแดดและภาษาอาหรับเมโสโปเตเมียเหนือเป็นสำเนียงดั้งเดิมในเมโสโปเตเมีย ส่วนสำเนียงของชาวมุสลิมนั้นมาจากสำเนียงของชาวเบดูอิน ภาษาอาหรับยิวแบกแดดมีส่วนที่มาจากภาษาอราเมอิกเช่นเดียวกับภาษาอาหรับเมโสโปเตเมียเหนือและภาษาอาหรับซีเรีย

**ประวัติ**
ชาวยิวแบกแดดอพยพมาจากภาคเหนือของอิรักในช่วงที่ชาวมองโกลเข้ามาปกครองเมื่อราว พ.ศ. 1801 ส่วนใหญ่มาจากโมซูลและอเลบโป ชาวยิวแบกแดดจะพูดสำเนียงแบกแดดในหมู่ของตนและพูดสำเนียงของชาวมุสลิมเมื่อติดต่อกับชาวมุสลิม ภาษานี้ยังใช้ในหมู่ชาวยิวแบกแดดที่ไปตั้งรกรากที่อื่นระหว่างพุทธศตวรรษที่ 23-25 ที่บอมเบย์ กัลกัตตา สิงคโปร์ ฮ่องกง แมนเชสเตอร์ และอื่นๆ เมื่อมีการอพยพชาวยิวในอิรักไปอิสราเอล อิสราเอลจึงกลายเป็นศูนย์กลางของผู้พูดภาษาอาหรับยิวแบกแดด 

**อักขรวิธี**
ชาวยิวในแบกแดดเขียนภาษาอาหรับ-ยิวที่มีความแตกต่างจากภาษาพูดและใช้อักษรฮีบรู โดยมีึัมภีร์ทางศาสนาจำนวนหนึ่งที่เขียนด้วยภาษานี้ เช่น คัมภีร์ไบเบิลฉบับแปล กับ กอนูนุนนิซาอ์ (قانون النساء ของฮาคัม โยเซฟ ฮัยยิม
ตารางข้างล่างแสดงวิธีการอธิบายตัวอักษรของครูในแบกแดดจนกระทั่งเมื่อไม่นานมานี้:

**สัทวิทยา**
ภาษาอาหรับยิวแบกแดดยังคงรักษาหน่วยเสียงของภาษาอาหรับคลาสสิกไว้ได้ เช่น /q/ ในภาษาอาหรับคลาสสิกยังคงเป็น /q/ ในภาษาอาหรับยิวแบกแดด และภาษาอาหรับแบกแดดของชาวคริสต์ แต่จะกลายเป็น /g/ ในสำเนียงของชาวมุสลิม

**พยัญชนะ**

**สระ**

**อ้างอิง**

**ข้อมูล**
 Blanc, Haim. Communal Dialects in Baghdad: Harvard 1964.- Kees Versteegh, et al. Encyclopedia of Arabic Language and Linguistics: Brill 2006.- Mansour, Jacob. The Jewish Baghdadi Dialect: Studies and Texts in the Judaeo-Arabic Dialect of Baghdad: The Babylonian Jewry Heritage Centre 1991.- url = https://books.google.com/books?id=0kOclNALY3wC 

**แหล่งข้อมูลอื่น**
 Jewish Baghdadi recordings- Baghdadi Jewish Arabic-Hebrew dictionary date=2020-02-02  (In Hebrew)
ยิวแบกแดด
อาหรับยิวแบกแดด
อาหรับยิวแบกแดด
เอโนซูเกะ อากิยะ

เอโนซูเกะ อากิยะ  (Akiya Einosuke) เกิดวันที่ 15 กรกฎาคม พ.ศ. 2473 จบปริญญาจากมหาวิทยาลัยวาเซดะ (Waseda) คณะภาควิชาวรรณคดีฝรั่งเศส เป็นอดีตนายกสมาคมสร้างคุณค่า คนที่ 5 และนักการเมืองคนสำคัญคนหนึ่งของประเทศญี่ปุ่น

**ตำแหน่งในสมาคม**
 ประธานกรรมการกลางสมาคมสร้างคุณค่า- บรรณาธิการหนังสือพิมพ์เซเคียว- กรรมการบริหารสมาคมสร้างคุณค่า- รองประธานสมาคมสร้างคุณค่า- นายกสมาคมสร้างคุณค่า

**ตำแหน่งอื่นๆ**
 ผู้ดูแลพิพิธภัณฑ์ศิลปะโตเกียวฟูจิ- ที่ปรึกษาสมาคมดนตรีเพื่อประชาชน (มิน-ออน)- ประธานสถาบันเพื่อสันติภาพ

**แหล่งข้อมูลอื่น**
  Sōka Gakkai International-  SGI-USA-  Sōka Gakkaifix-attempted=yes - เพื่อเพื่อนผู้ศรัทธา,สมาคมสรางคุณค่า,2550
หมวดหมู่:สมาคมสร้างคุณค่า
หมวดหมู่:นักการเมืองญี่ปุ่น
หมวดหมู่:บุคคลที่เป็นสมาชิกของสมาคมสร้างคุณค่า
หมวดหมู่:พุทธศาสนิกชนชาวญี่ปุ่น
หมวดหมู่:บุคคลจากโตเกียว
หมวดหมู่:ศิษย์เก่าจากมหาวิทยาลัยวาเซดะ
เทศบาลตำบลเขาพระ (จังหวัดนครศรีธรรมราช)

เทศบาลตำบลเขาพระ  มีพื้นที่ครอบคลุมตำบลเขาพระทุกหมู่บ้านจำนวน 12 หมู่บ้าน มีเนื้อที่ประมาณ 171 ตร.กม. ประชากรประมาณ 8,179 คน 3,189 ครัวเรือน ตั้งอยู่ที่ทิศตะวันตกของจังหวัดนครศรีธรรมราช ห่างจากอำเภอเมืองประมาณ 90 กม.

**ประวัติ**
เทศบาลตำบลเขาพระ อำเภอพิปูน จังหวัดนครศรีธรรมราช จัดตั้งขึ้นตามประกาศกระทรวงมหาดไทย เรื่อง การจัดตั้งองค์การบริหารส่วนตำบลเขาพระ อำเภอพิปูน จังหวัดนครศรีธรรมราช เป็นเทศบาลตำบลเขาพระ ลงวันที่ 15 กรกฎาคม พ.ศ. 2551 มีผลตั้งแต่วันที่ 25 กรกฎาคม พ.ศ. 2551

**ภูมิศาสตร์**
เทศบาลตำบลเขาพระ ตั้งอยู่ทางทิศตะวันตกขอตัวเมืองนครศรีธรรมราช- ทิศเหนือ ติดต่อ ตำบลกรุงชิง ตำบลนพพิตำ อำเภอนพพิตำ- ทิศใต้ ติดต่อ ตำบลยางค้อม ตำบลกะทูน ตำบลควนกลาง อำเภอพิปูน- ทิศตะวันออก ติดต่อ ตำบลนาเหรง อำเภอนบพิตำ ตำบลทอนหงส์อำเภอพรหมคีรีและตำบลพิปูน อำเภอพิปูน- ทิศตะวันตก ติดต่อ ตำบลกะทูน อำเภอพิปูน

**ภูมิประเทศ เขตเขาพระ **
เทศบาลตำบลเขาพระมีเนื้อที่ประมาณ 171 ตารางกิโลเมตร สภาพทั่วไปเป็นที่ราบตามแนวสองฝั่งลำคลองดินแดง ซึ่งไหลผ่านตำบลเขาพระและพื้นที่บางส่วนมีลักษณะเป็นภูเขาตลอดแนวของตำบล จากลักษณะของพื้นที่ประกอบด้วยภูเขาซับซ้อนนี้ ทำให้เกิดความอุดมสมบูรณ์ทางธรรมชาติ เป็นแหล่งกำเนิดของลำคลองหลายสายและเป็นแหล่งน้ำธรรมชาติในตำบลเขาพระ ภูมิอากาศมี 2 ฤดู คือ ฤดูร้อนและฤดูฝน สภาพดินส่วนใหญ่เหมาะแก่การเพาะปลูก ทำสวนผลไม้ 

**การแบ่งเขตการปกครอง**
เทศบาลตำบลเขาพระแบ่งเขตการปกครองประกอบด้วย 37 ชุมชน ดังนี้- ชุมชนสันติสุข- 	ชุมชนบ้านหน้าเขา- 	ชุมชนโคกทราย	- 	ชุมชนบ้านบ่อน้ำร้อน	- 	ชุมชนบ้านหนองบัว	- 	ชุมชนบ้านบัวขาว	- 	ชุมชนคนรักพ่อหลวง ๑	- 	ชุมชนคนรักพ่อหลวง ๒	- 	ชุมชนบ้านเหนือคลองโสน- 	ชุมชนบ้านห้วยคุณ	- 	ชุมชนบ้านห้วยโก	- 	ชุมชนบ้านหนองไทร- 	ชุมชนบ้านปากระแนะ- 	ชุมชนบ้านหนองหัวควาย- 	ชุมชนบ้านนาตลิ่งซองเหนือ	- 	ชุมชนบ้านนาตลิ่งซองใต้	- 	ชุมชนบ้านห้วยปน	- 	ชุมชนบ้านในไร่- 	ชุมชนบ้านใสเขือ	- 	ชุมชนบ้านห้วยใหม่	- 	ชุมชนบ้านห้วยหมาก- 	ชุมชนบ้านห้วยตอ- 	ชุมชนบ้านห้วยแห้ง- 	ชุมชนบ้านห้วยโกเหนือ	- 	ชุมชนบ้านห้วยต้นเรียน	- 	ชุมชนบ้านห้วยท้อน	- 	ชุมชนเหนือคลอง- 	ชุมชนพอเพียง	- 	ชุมชนอยู่ดีกินดี	- 	ชุมชนมิตรสัมพันธ์- 	ชุมชนเพื่อนช่วยเพื่อน- 	ชุมชนร่วมใจ	- 	ชุมชนมิตรไมตรี	- 	ชุมชนสามัคคี	- 	ชุมชนบ้านหูเขื่อน	- 	ชุมชนบ้านเขาโพธิ์	- 	ชุมชนบ้านห้วยค่างนอน

**วัด โบสถ์ โบราณสถาน**
 วัดมัชฌิมาวาส- วัดทองทำนุ (หน้าเขา)- วัดห้วยตรีด (ห้วยโก)- ที่พักสงฆ์ห้วยโกเหนือ

**สถาบันการศึกษา **
 โรงเรียนพิปูนสังฆรักษ์ประชาอุทิศ- โรงเรียนจุฬาภรณ์พิชญาคาร- โรงเรียนวัดหน้าเขา- โรงเรียนบ้านปากระแนะ- โรงเรียนวัดในไร่- ศูนย์พัฒนาเด็กเล็กบ้านทุ่งร่อน- ศูนย์พัฒนาเด็กเล็กบ้านจุฬาภรณ์พัฒนา 2

**สถานที่ท่องเที่ยวที่น่าสนใจ**
# พระพุทธสิหิงค์คีรีศรีธาตุ บนยอดภูเขา (ชายเขา) เขตตำบลเขาพระ นครศรีธรรมราช,ประเทศไทย
# อ่างเก็บน้ำคลองดินแดง 
# บ่อน้ำร้อนธรรมชาติ
# น้ำตกหนานต้นไทร
# น้ำตกห้วยยาง

**ประเพณีสำคัญทางศาสนา**
ประเพณีทำบุญเชิงภูเขาพระ (วัน แรม 15 ค่ำ เดือน 4) date=2013-08-12 - ประเพณีชักพระบกเดือน 5 และ งานนมัสการแห่ผ้าห่มฐานชุกชีพระพระพุทธสิหิงค์มิ่งมงคล (วัน แรม 1 ค่ำ เดือน 5)
*ประเพณีบุญสารทเดือนสิบ (วัน แรม 15 ค่ำ เดือน 10) date=2013-08-13 
*ประเพณีตักบาตรเทโว (วัน แรม 1 ค่ำ เดือน 11 หรือหลังวันออกพรรษา) date=2013-08-13 

**อ้างอิง**
เขาพระ
เขาพระ
เขาพระ
เทศบาลเมืองสมุทรสงคราม

เทศบาลเมืองสมุทรสงคราม เป็นเทศบาลเมืองแห่งหนึ่งในอำเภอเมืองสมุทรสงคราม จังหวัดสมุทรสงคราม มีพื้นที่ครอบคลุมตำบลแม่กลองทั้งตำบล

**ภูมิศาสตร์**
เมืองสมุทรสงครามอยู่ในพื้นที่ของตำบลแม่กลอง อำเภอเมืองสมุทรสงคราม จังหวัดสมุทรสงคราม ตั้งอยู่บริเวณใกล้กับปากแม่น้ำแม่กลองที่ไหลลงสู่ทะเลอ่าวไทย เป็นเมืองหนึ่งในภาคกลางตอนล่างที่เป็นเส้นทางผ่านในการลงสู่ภาคใต้ โดยอยู่ห่างจากกรุงเทพมหานคร เป็นระยะทางประมาณ 63 กิโลเมตร ตามเส้นทางถนนธนบุรี–ปากท่อ หรือถนนพระราม 2 มีอาณาเขตติดต่อกับตำบลข้างเคียงดังนี้- ทิศเหนือ ติดต่อกับตำบลท้ายหาด ตำบลบ้านปรก และตำบลลาดใหญ่ อำเภอเมืองสมุทรสงคราม- ทิศตะวันออก ติดต่อกับตำบลบางแก้ว และตำบลบางจะเกร็ง อำเภอเมืองสมุทรสงคราม- ทิศใต้ ติดต่อกับตำบลบางจะเกร็ง และตำบลแหลมใหญ่ อำเภอเมืองสมุทรสงคราม- ทิศตะวันตก ติดต่อกับตำบลแหลมใหญ่ และตำบลท้ายหาด อำเภอเมืองสมุทรสงคราม

**ประวัติ**
เมื่อวันที่ 28 พฤศจิกายน 2479 เทศบาลเมืองสมุทรสงคราม ได้จัดตั้งขึ้นโดยพระราชกฤษฎีกาจัดตั้งเทศบาลเมืองสมุทรสงคราม จังหวัดสมุทรสงคราม พุทธศักราช 2479 โดยมีพื้นที่เริ่มการจัดตั้งประมาณ 3 ตารางกิโลเมตร ต่อมาได้มีการเปลี่ยนแปลงขยายเขตเทศบาลใหม่ โดยพระราชกฤษฎีกาเปลี่ยนแปลงเขตเทศบาลเมืองสมุทรสงคราม จังหวัดสมุทรสงคราม พ.ศ. 2508 และมีผลบังคับใช้ตั้งแต่วันที่ 10 พฤศจิกายน 2508 ทำให้มีพื้นที่รวมทั้งสิ้น 8 ตารางกิโลเมตร จนกระทั่งปัจจุบัน

**ชุมชน**
ชุมชนในเขตเทศบาลเมืองสมุทรสงครามมีทั้งหมด 14 ชุมชน ดังต่อไปนี้- ชุมชนซอยชุมสายโทรศัพท์- ชุมชนซอยวัดหลังบ้าน- ชุมชนตลาด- ชุมชนบางจะเกร็ง 1- ชุมชนบางจะเกร็ง 2 - ชุมชนบางจะเกร็ง 3,4- ชุมชนวัดป้อมแก้ว - ชุมชนวัดธรรมนิมิต - ชุมชนวัดประทุมคณาวาส - ชุมชนวัดเพชรสมุทรวรวิหาร - ชุมชนวัดใหญ่ - ชุมชนสะพาน 4 – วัดพวงมาลัย- ชุมชนแหลมใหญ่- ชุมชนเอกชัย

**การศึกษา**
สังกัดเทศบาลเมืองสมุทรสงคราม- โรงเรียนเทศบาลวัดใหญ่ (ราชพงษ์)- โรงเรียนเทศบาลวัดป้อมแก้ว (อัครพงศ์ชนูปถัมถ์)- โรงเรียนเทศบาลวัดธรรมนิมิต (พ่อค้าอุทิศ)- โรงเรียนเทศบาลวัดประทุมคณาวาส (นิพัทหรินสูตร์)- โรงเรียนเทศบาลแสงวณิช (อุปถัมถ์)
สังกัดสำนักงานเขตพื้นที่การศึกษาสมุทรสงคราม- โรงเรียนถาวรานุกูล- โรงเรียนเมืองสมุทรสงคราม- โรงเรียนอนุบาลสมุทรสงคราม
โรงเรียนเอกชน- โรงเรียนดรุณานุกูล- โรงเรียนประกอบวิทยา- โรงเรียนเอื้อวิทยา- โรงเรียนกงหลีเจี้ยนหมิง

**สาธารณสุข**
เทศบาลเมืองสมุทรสงครามมีสถานบริการด้านสาธารณสุข 1 แห่ง นอกเหนือจากศูนย์บริการสาธารณสุขของเทศบาลแล้ว ในเขตเทศบาลยังมีหน่วยงานทั้งของภาครัฐและเอกชนที่ให้บริการทางด้านสาธารณสุข คือ โรงพยาบาลสมเด็จพระพุทธเลิศหล้า และโรงพยาบาลแม่กลอง 2

**ศาสนสถาน**
วัดในเขตเทศบาลเมืองสมุทรสงคราม มีทั้งหมด 6 วัดคือ - วัดใหญ่- วัดเพชรสมุทรวรวิหาร- วัดป้อมแก้ว- วัดธรรมนิมิต- วัดประทุมคณาวาส- วัดพวงมาลัย

**อ้างอิง**
สมุทรสงคราม
สมุทรสงคราม
หมวดหมู่:อำเภอเมืองสมุทรสงคราม
แม่แบบ:เหตุการณ์ปัจจุบัน/2553 พฤษภาคม 5

* พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินีนาถ เสด็จฯไปในการพระราชพิธีเนื่องในวันฉัตรมงคล ณ พระที่นั่งอมรินทรวินิจฉัย ( กรุงเทพธุรกิจออนไลน์)- อูมารู ยาร์อาดัว ประธานาธิบดีไนจีเรีย ถึงแก่อสัญกรรมขณะดำรงตำแหน่ง; กูดลัค โจนาธาน รองประธานาธิบดี ดำรงตำแหน่งประธานาธิบดีแทน   (Sky News)  (CNN)- การจลาจลในกรีซ
** ชาวกรีกนับแสนคนร่วมการประท้วงหยุดงานทั่วไปในกรีซ เพื่อต่อต้าน "มาตรการรัดเข็มขัด" ของรัฐบาล  (The Times)  (CBC)  (Al Jazeera)
** มีผู้เสียชีวิต 3 คน จากภาวะขาดอากาศหายใจ เนื่องจากการจุดไฟโดยกลุ่มผู้ประท้วง  (Reuters)  (BBC)
}
เทศบาลเมืองปู่เจ้าสมิงพราย

เทศบาลเมืองปู่เจ้าสมิงพราย เป็นเทศบาลเมืองแห่งหนึ่งในอำเภอพระประแดง จังหวัดสมุทรปราการ ครอบคลุมพื้นที่ตำบลบางหญ้าแพรก ตำบลบางหัวเสือ ตำบลสำโรงใต้ ตำบลสำโรง และตำบลสำโรงกลางทั้งตำบล เดิมชื่อเทศบาลเมืองสำโรงใต้ ต่อมาได้เปลี่ยนชื่อเป็นเทศบาลเมืองปู่เจ้าสมิงพรายเมื่อวันที่ 17 กันยายน พ.ศ. 2553

**ประวัติ**
เทศบาลเมืองปู่เจ้าสมิงพรายมีประวัติความเป็นมากล่าวคือ ในรัชสมัยพระบาทสมเด็จพระพุทธเลิศหล้านภาลัย พระองค์ได้โปรดเกล้าฯ ให้สร้างเมืองนครเขื่อนขันธ์ในปี พ.ศ. 2358 มีความสำคัญเป็นเมืองหน้าด่านในการป้องกันข้าศึกทางทะเล ดังปรากฏในพระราชพงศาวดาร รัชกาลที่ 2 ในพระราชนิพนธ์สมเด็จกรมพระยาดำรงราชานุภาพตอนหนึ่งว่า "เพื่อให้เมืองนครเขื่อนขันธ์ มีความแข็งแรงมั่นคง เพื่อป้องกันข้าศึกทางทะเล จึงได้สร้างป้อมทางฝั่งตะวันออก 3 ป้อม คือ ป้อมปู่เจ้าสมิงพราย ป้อมปีศาจสิง ป้อมราหูจร เมื่อรวมทั้งป้อมวิทยาคม ซึ่งสร้างในรัชกาลที่ 1 ด้วยกันเป็น 4 ป้อม" เมื่อทรงสร้างเมืองนครเขื่อนขันธ์เสร็จ ได้พระราชทานพระพุทธรูปไว้คู่เมืององค์หนึ่ง ซึ่งชาวนครเขื่อนขันธ์เรียกว่า "พระใหญ่" ต่อมาในปี พ.ศ. 2458 พระบาทสมเด็จพระมงกุฎเกล้าเจ้าอยู่หัวทรงเปลี่ยนฐานะนครเขื่อนขันธ์เป็นจังหวัดพระประแดง และในรัชสมัยพระบาทสมเด็จพระปกเกล้าเจ้าอยู่หัว ทรงเปลี่ยนฐานะจากจังหวัดพระประแดงเป็นอำเภอพระประแดง 
ในปี พ.ศ. 2535 กระทรวงมหาดไทยได้แบ่งท้องที่สุขาภิบาลพระประแดงทางฝั่งตะวันออกของแม่น้ำเจ้าพระยาออกมาจัดตั้งเป็น สุขาภิบาลสำโรงใต้ และได้อัญเชิญพระใหญ่เป็นดวงตราประจำสุขาภิบาลสำโรงใต้ สุขาภิบาลได้รับการจัดตั้งเป็น เทศบาลตำบลสำโรงใต้ ในปี พ.ศ. 2540 ได้รับการจัดระดับเป็นเทศบาลชั้น 2 ข ในปี พ.ศ. 2543 และได้รับการเปลี่ยนแปลงฐานะเป็นเทศบาลขนาดใหญ่เมื่อวันที่ 13 กรกฎาคม พ.ศ. 2547 ต่อมาได้รับการยกฐานะจากเทศบาลตำบลสำโรงใต้เป็น เทศบาลเมืองสำโรงใต้ ตามประกาศกระทรวงมหาดไทย ตั้งแต่วันที่ 20 สิงหาคม พ.ศ. 2552 และได้เปลี่ยนชื่อเป็น เทศบาลเมืองปู่เจ้าสมิงพราย ตามประกาศกระทรวงมหาดไทย ตั้งแต่วันที่ 17 กันยายน พ.ศ. 2553

**ที่ตั้งและอาณาเขต**
เทศบาลเมืองปู่เจ้าสมิงพรายมีพื้นที่ประมาณ 25.5 ตารางกิโลเมตร แบ่งการปกครองออกเป็นชุมชนทั้งหมด 62 ชุมชน มีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้- ทิศเหนือ ติดต่อกับเขตองค์การบริหารส่วนตำบลทรงคนอง องค์การบริหารส่วนตำบลบางกระสอบ องค์การบริหารส่วนตำบลบางน้ำผึ้ง (อำเภอพระประแดง) และ แขวงบางนาใต้ เขตบางนา กรุงเทพมหานคร มีแนวกึ่งกลางแม่น้ำเจ้าพระยา และแนวแบ่งเขตการปกครองระหว่าง จังหวัดสมุทรปราการกับกรุงเทพมหานคร เป็นเส้นแบ่งเขต- ทิศตะวันออก ติดต่อกับเขตเทศบาลตำบลสำโรงเหนือ (อำเภอเมืองสมุทรปราการ) มีถนนทางรถไฟสายเก่าเป็นเส้นแบ่งเขต- ทิศใต้ ติดต่อกับเขตองค์การบริหารส่วนตำบลบางด้วนและเขตองค์การบริหารส่วนตำบลบางโปรง (อำเภอเมืองสมุทรปราการ) มีคลองบางนางเกรง เป็นเส้นแบ่งเขต- ทิศตะวันตก ติดต่อกับเขตเทศบาลเมืองลัดหลวงและเขตเทศบาลเมืองพระประแดง (อำเภอพระประแดง) มีแนวกึ่งกลางแม่น้ำเจ้าพระยา เป็นเส้นแบ่งเขต

**อ้างอิง**
ปู่เจ้าสมิงพราย
ปู่เจ้าสมิงพราย